Alan Kurdî

Alan Kurdî (født i 2013 i Kobanî i Syria, død 2. september 2015 i Bodrum), tidligere ofte omtalt i pressen som Aylan Kurdi, var en tre år gammel syrisk gutt med kurdisk bakgrunn som ble internasjonalt kjent etter at forskjellige bilder av hans døde kropp ble vist i media verden over etter at han druknet 2. september 2015 i Middelhavet, når familien hans prøvde å krysse grensen fra Tyrkia til Hellas ulovlig. Bildene av han ble tatt av den tyrkiske journalisten Nilüfer Demir. Kurdîs død påvirket uttalelser til kanadiske politikere under valgkampen, blant annet på grunn av påstander om at Kurdîs familie hadde fått avslag på søknad om innreise til Canada. Etterhvert kom det frem at Alan Kurdîs tante hadde søkt om innreisepapirer til Canada kun for Kurdîs onkel, som ble avslått som ufullstendig.

Biografi 
Kurdî ble født i 2013 i Kobanî i Syria. En syrisk journalist har sagt at hans faktiske etternavn er Shenu, siden Kurdî ble brukt i Tyrkia for å markere han og hans families etniske bakgrunn. Etter å ha flyttet mellom byer for å unngå ISIS, flyttet familien hans til Tyrkia og bodde der i tre år. Familien returnerte til Kobanî i begynnelsen av 2015, men dro tilbake igjen til Tyrkia etter at ISIS angrep byen igjen. Etter å ha prøvd å ta med familien til den greske øyen Kos to ganger, prøvde Kurdîs far en tredje gang.

Kurdîs nære familie håpte på å dra til Vancouver i Canada for å gjenforenes med resten av familien siden Kurdîs tante hadde søkt om å få innvandre til Canada, men dette ble avslått av kanadiske myndigheter. Kurdîs far anklaget den kanadiske regjeringen for å ha avslått hans søknad for visum til Canada, og at tragedien ikke ville ha tatt sted hvis han hadde fått visum, selv om ifølge kanadiske myndigheter fullførte han aldri søknaden sin. Det kanadiske parlamentsmedlemmet Fin Donnelly fortalte at han selv håndleverte søknaden til Kurdîs familie, men at den ble avslått i juni 2015.

Påstander på flere nettsteder, blant annet på Reddit, om at Kurdîs lik ble flyttet for at «bildene skulle få en mer slående effekt», skal være usanne.

Reaksjoner 
Flere perioder med ett minutts stillhet ble dedikert til Kurdî av flere ikke-statlige organisasjoner. Presidenten i Defend International sa angående Kurdîs død at han ville at det internasjonale samfunn skulle hjelpe flyktninger og beskytte menneskets rettigheter, og at alle skulle dele på ansvaret som kom med det. En radioprogramvert håpet på at denne situasjonen ville inspirere til å skape en verden uten grenser, men en kommentarartikkel gitt ut av Spiegel Online sa at Tyskland trengte å reformere sin flyktningspolitikk, eller kaste den ut av vinduet. Flere kunstnere og poeter har etter Kurdis død, laget verk om ham.

ISIS har innlemmet Kurdîs død inn i sin propaganda, blant annet med bilder med Kurdîs kropp som sier at gud vil straffe de som emigrerer fra ISIS' territorier.

Referanser 

Kurdere
Personer fra guvernementet Aleppo